Birutė Grigaitytė-Novickienė

Birutė Grigaitytė - Novickienė - socialinėje moters ir vaiko globoje, teisinėje apsaugoje daug metų dirbusi lietuvių visuomenės veikėja, politikė, teisininkė.

 Išsilavinimas 

1915 m. baigė gimnaziją Rygoje, 1924 m. Lietuvos universiteto Teisės fakultetą, 1925 m. Tarptautinių studijų institutą (L’Institut des Hautes Études Internationales) Paryžiuje.Visuotinė lietuvių enciklopedija

 Veikla 
Nuo 1913 m. buvo veikli Rygos lietuvių jaunimo narė.Visuotinė lietuvių enciklopedija

1917 m. viena Lietuvių liaudies universiteto Vitebske steigėjų; 1917 – 1918 m. švietimo ir kultūros draugijos "Laisvė" sekretorė. 1917 m. Rusijos lietuvių seimo Petrograde atstovė. 

Nuo 1918 m. dirbo Lietuvos Taryboje: priklausė Moterų komitetui kariuomenei remti. 

1917 – 1923 m. Lietuvos socialistų liaudininkų partijos narė.Visuotinė lietuvių enciklopedija

1919 m. Lietuvos skautų draugijos steigėja, valdybos narė.

1920 – 1922 m. Steigiamojo Seimo, 1922 – 1924 m. I (Pirmasis) Seimas ir II (Antrasis) Seimo protokolų biuro vedėja. 1920 – 1940 m. veikė Lietuvių moterų globos draugijos valdyboje, 1922 – 1932 m. Lietuvos moterų sąjungoje. 1923 m. viena Lietuvos studentų draugijos "Varpas" steigėjų, priklausė Lietuvos valstiečių liaudininkų sąjungai.Visuotinė lietuvių enciklopedija 

1926 – 1939 m. Lietuvos kooperacijos banko juriskonsultė.Visuotinė lietuvių enciklopedija

1928 – 1929 m. su kitais suorganizavo Lietuvos moterų tarybą, 1929 m. Lietuvos motinoms ir vaikams globoti sąjungą.

1944 m. pasitraukė į Vokietiją. 1945 – 1949 m. aktyviai veikė Vokietijos karo pabėgėlių stovyklose: buvo Greizo komiteto vicepirmininkė, Tremtinių teisininkų draugijos Scheinfelde ir Lietuvos valstiečių liaudininkų sąjungos Schwäbisch Gmünde skyriaus pirmininkė, 1949 – 1950 m. Pabaltijo moterų tarybos pirmininkė. 1949 m. išvyko į Jungtines Amerikos Valstijas. Nuo 1950 m. priklausė Sandaros organizacijai.Visuotinė lietuvių enciklopedija

Rašydama spaudoje dažnai pasirašydavo slapyvardžiu „Bėgė”.

 Šeima 
Vyras - Antanas Novickas, dukra – Živilė.Straipsnis "Veikliosios visuomenininkės netekus" (5 psl.)

Kategorija:Lietuvos teisininkai
Kategorija:Lietuvos visuomenės veikėjai
Kategorija:Lietuvos politikai
Kategorija:JAV lietuviai